INDUSTRIJSKA STROJARSKA ŠKOLA

ZAGREB, Avenija Marina Držića 14

Klasa: 003-06/17-01/2

Urbroj: 251-287-17-01-1

Zagreb, 7. 4. 2017.

**Z A P I S N I K**

Sa sjednice Školskog odbora održane 7. 4. 2017. (nastavak druge sjednice od 3. 4. 2017.)

Početak sjednice: 8.30 sati

Prisutni članovi: Ivica Štefanac, Snježana Barbarić, Jadranko Kezerić, Ilija Krstanović, Božo Ćužić, Ines Lovrić i Petar Bezjak

Ostali prisutni: Nenad Pavlinić, ravnatelj i Vesna Soldo, tajnica

Sjednicu vodi: Ivica Štefanac, predsjednik Školskog odbora

Zapisnik: vodi Vesna Soldo

Ivica Štefanac: Konstatiram da su na sjednici prisutni svi članovi Školskog odbora i predlažem sljedeći

Dnevni red:

1. Donošenje odluke o poništenju natječaja iz proceduralnih razloga
2. Donošenje odluke o raspisivanju natječaja za izbor i imenovanje ravnatelja/ravnateljice
3. Razno

Konstatiram da predloženi dnevni red nije usvojen, obzirom da su svi članovi Školskog odbora suglasni da je današnja sjednica nastavak druge sjednice od 3. 4. 2017. što je razvidno iz rasprave s današnje sjednice.

Predlažem dnevni red iz poziva za današnju sjednicu koji glasi: Otvaranje ponuda pristiglih na natječaj i utvrđivanje liste kandidata za izbor ravnatelja/ravnateljice s dopunom točke 2. koja glasi: Donošenje odluke o poništenju natječaja za izbor i imenovanje ravnatelja/ravnateljice. Predloženu dopunu točke 2. stavljam na glasovanje, konstatiram da je Školski odbor s četiri (4) glasa „za“ i dva (2) „protiv“ prihvatio da se točka 2. uvrsti u dnevni red i konstatiram da je za današnju sjednicu usvojen sljedeći

**Dnevni red:**

1. **Otvaranje ponuda pristiglih na natječaj i utvrđivanje liste kandidata za izbor i imenovanje ravnatelja/ravnateljice**
2. **Donošenje odluke o poništenju natječaja za izbor i imenovanje ravnatelja/ravnateljic**e

Petar Bezjak: Tražim pojašnjenje izmjene dnevnog reda i poništenja natječaja.

Ivica Štefanac: Budući da smo konzultirali mjerodavne službe, zaključili smo da je došlo do nekoliko proceduralnih pogrešaka:

1. Tekst natječaja dostavljen je u Gradski ured, ali se nije čekalo sedam (7) dana,

2. Nije bilo otvaranja ponuda abecednim redom

3. Naknadno je zaprimljena prijava na natječaj te sve ponude nismo otvarali u isto vrijeme.

Ilija Krstanović: Ovo što ste naveli nije razlog zbog kojih bi se pozivali na proceduralne propuste.

Snježana Barbarić: Predlažem da se na ove pogreške obrati pozornost.

Petar Bezjak: Piše da se kuverte otvaraju abecednim redom, ali to ne može utjecati na izbore odnosno ishod. Što se tiče roka od sedam dana to nije propust u natječaju kao i otvaranje ponude koja je naknadno pristigla.

Snježana Barbarić: Mislim da je propust zato što svi kandidati trebaju biti ravnopravni. Što se tiče dokumentacije ravnatelja ona je pravovremena i predlažem poništenje natječaja.

Ines Lovrić: Slažem se s izjavom kolegice Barbarić.

Ivica Štefanac: Vezano za postupak upoznao bih vas s podneskom Zvonimira Obradovića kojim nas, Školski odbor upozorava na zakonitost rada (pročitao podnesak koji je dan na uvid Školskog odbora).

Ilija Krstanović: Sve navedene primjedbe na postupak ne stoje, obzirom da smo dobili informaciju da će pristići još jedna prijava. Tražio sam da se ponude otvaraju u četvrtak. Dogovorili smo da ćemo zakazati sjednicu, ako pristignu valjane prijave. Nastavljamo sa otvaranjem ponuda. Svi koji imaju pravovaljane ponude mogu se žaliti. Mi nismo ništa napravili što nije vezano za natječaj. Bojim se da bi predloženo moglo dovesti do raspuštanja Školskog odbora.

Božo Ćužić: Na poziciji smo o kojoj smo se dogovorili da nastavljamo sjednicu.

Nenad Pavlinić: Bio sam aktivan i u razgovoru s pravnom službom i odvjetnikom Gajskim i drugim odvjetnicima vezanim za predloženo. Sve nepravilnosti vezane su za postupak nakon natječaja. Pogreška je bila i što sam bio prisutan na sjednici.

Ilija Krstanović: Predlažem da pristiglu ponudu otvorimo.

Petar Bezjak: Ako se bude išlo na varijantu poništavanja natječaja mišljenja sam da treba zatražiti mišljenje pravne službe Ministarstva obrazovanja s potpisom i pečatom.

Snježana Barbarić: Mi uvažavamo mišljenje i Vas gospodine Krstanoviću kao člana Školskog odbora i dobili smo mišljenje od više struktura da se natječaj poništi zbog proceduralnih pogrešaka.

Ivica Štefanac: Predlažem da otvorimo pristiglu ponudu.

Za vrijeme otvaranja pristigle ponude Nenad Pavlinić ravnatelj nije bi prisutan na sjednici.

Ivica Štefanac: Otvorio je ponudu Vicka Šutala i utvrđuje da je pravovremena, predana je 30. 3. 2017. na poštu, zaprimljena je 3. 4. 2017. nakon završetka sjednice Školskog odbora. Potpuna je i kandidat ispunjava uvjete natječaja. Konstatiram da je diploma ovjerena administrativnim pečatom fakulteta.

Ilija Krstanović: Predlažem da Školski odbor utvrdi da su na natječaj pristigle ponude po abecednom redu:

1. Zvonimira Obradovića
2. Nenada Pavlinića
3. Siniše Režeka
4. Vicka Šutala

Snježana Barbarić: Stavljam primjedbu na redoslijed otvaranja pristiglih ponuda, koje nisu otvarane abecednim redom.

Ilija Krstanović: Smatram da otvaranje ponuda ne mora ići abecednim redom. Što bi se desilo i kako bismo otvorili kuverte da kandidati nisu na poleđini napisali svoje ime i prezime. Smatram da se lista po Zakonu i natječaju po otvaranju mora složiti po abecednom redu što je upravo Školski odbor i učinio. Konstatira se da tri (3) kandidata imaju pravovaljanu dokumentaciju ,a gospodin Pavlinić nema pravovaljanu dokumentaciju. U natječajnoj dokumentaciji nema potvrdu o položenom stručnom ispitu, nema original niti ovjerenu diplomu i nema ovjerene domovnice. Isto tako utvrđeno je da u dosjeu gospodina Pavlinića nema original domovnica (ovjerena kopija).

Snježana Barbarić: Budući da gospodin Nenad Pavlinić kao dugogodišnji ravnatelj ima originalnu dokumentaciju u Ministarstvu i dosjeu Škole može se kandidirati za ravnatelja Škole i ne mora dokazivati originalom da ispunjava uvjete te da je pravovaljan kandidat za ravnatelja Škole. Podsjećam da je Nenad Pavlinić za vrijeme trajanja sjednice 3. travnja 2017. dao na uvid originalnu dokumentaciju.

Ilija Krstanović: Predlažem da se natječajna procedura nastavi s obzirom da imamo tri pravovaljane prijave na natječaj, a jedna gosp. Pavlinića nema cjelovitu dokumentaciju. Isto tako predlažem da se sastavi lista kandidata koji ispunjavaju uvjete natječaja po abecednom redu i uputi u daljnju proceduru.

U slučaju da Vi želite nastaviti sa procedurom poništenja natječaja upozoravam Vas da ćemo obavijestiti nadležne strukture u Gradu koje su nas postavile za članove Školskog odbora. Procedura je jasna izaći će inspekcija utvrditi ove nepravilnosti , Vaše ne poštovanje zakona i predložiti smjenu Školskog odbora. Grad će u tom slučaju postaviti vršitelja dužnosti Školskog odbora u sastavu od tri člana. Upozoravam vas da smo tu da štitimo zakon. Isto tako ako vi ili mi donesemo nezakonitu odluku odgovornost će snositi ravnatelj i predsjednik Školskog odbora.

Petar Bezjak: Za sve kandidate vrijede isti natječajni uvjeti bez obzira da li su zaposlenici Škole ili ne. Inzistiram na istim i jednakim uvjetima za sve. Predlažem da se utvrdi lista kandidata sljedećim poretkom 1. Zvonimir Obradović 2. Siniša Režek i 3. Vicko Šutalo, te da se konzultira nadležna služba Ministarstva da li je to u kladu s natječajem i ostalim pravnim propisima, te da se pošalje upit da li se kandidatura Nenada Pavlinića može smatrati pravovaljanom i njome dopuni lista.

Ivica Štefanac: Prijedlog Petra Bezjaka stavljam na glasovanje, konstatiram da su tri (3) člana glasala za prijedlog, a četiri (4) protiv prijedloga. Tražim od Školskog odbora da se poništi natječaj zbog proceduralnih pogrešaka, koje su utvrđene u postupku provođenja natječaja. Odluku o poništenju natječaja stavljam na glasovanje, konstatiram da je s četiri (4) glasa „za“, dva (2) glasa „protiv“ i jedan (1) „suzdržan“ Školski odbor donio

**ODLUKU**

**o poništenju natječaja**

**Poništava se Natječaj za izbor i imenovanje ravnatelja/ravnateljice Škole objavljen 22. ožujka 2017.**

**iz proceduralnih razloga.**

Tekst odluke o poništenju natječaja prilaže se zapisniku.

Petar Bezjak: Bio sam suzdržan zbog toga što sam inzistirao na tumačenju nadležnog Ministarstva prije donošenja odluke o poništenju natječaja.

Ilija Krstanović: Glasovao sam protiv predložene Odluke zbog toga što je trebalo biti zatraženo mišljenje inspekcijske službe o kandidaturi gospodina Pavlinića i smatram da je ova odluka donesena s preglasavanjem, a ne stručnog mišljena. Tražim od Školskog odbora da se natječaj ne poništava dok se ne dobije stručno mišljenje inspekcije.

Ivica Štefanac: Stavljam na glasovanje prijedlog Ilije Krstanovića da se prije donošenja odluke zatraži mišljenje inspekcije, konstatiram da s tri (3) glasa „za“ i četiri (4) „protiv“ prijedlog nije prihvaćen.

Ines Lovrić zbog radnih obveza otišla sa sjednice u 10.30 sati.

Sjednica završena u 11.00 sati

Zapisnik vodila Predsjednik Školskog odbora

Vesna Soldo Ivica Štefanac